ISRAEL-RAPORTTI EUROOPAN PARLAMENTISTA
Brysselin terrori-isku
Hei ja tervetuloa ohjelman pariin!
Olemme jälleen Euroopan unionin sydämessä, Euroopan parlamentissa.
Tänään aiheenamme on Brysselin järkyttävä terrori-isku, -
jossa sai surmansa yli 34 ja loukkaantui yli 300 ihmistä.
Taustoitamme Brysselin järkyttäviä tapahtumia.
Mukana keskustelemassa -
Timothy Kirkhope, konservatiivien MEP Yorkshiresta ja Humberista -
ja oikeus- ja sisäasiain valiokunnan konservatiivien tiedottaja.
ECI-järjestön perustaja ja johtaja Tomas Sandell.
Ja Four Corners Global -palvelujärjestöstä Rocky Gathright.
Tomas, kertoisitteko aluksi -
tuoreimmat uutiset ECI-järjestön työstä?
Kiitos, Simon. On hyvä olla taas studiossa, vaikkakin olemme nyt -
kerrosta alempana. Luvassa on mielenkiintoinen ohjelma.
Olin Washingtonissa, kun terroristit iskivät täällä Brysselissä.
Sinä aamuna heräsin lainkaan tietämättä, mitä oli tekeillä.
Olen täällä ensikertaa iskun jälkeen, -
ja huomaa, ettei Bryssel ole enää entisensä.
ECI etsii nyt keinoja, miten voisimme toimia ennakoivasti.
Ei vain reagoida vaan näyttää tietä.
Uskon, että Euroopan parlamenttikin kykenee näyttämään tietä, -
ei ainoastaan taistelemalla pahaa vastaan vaan edistämällä hyvää.
Aiomme lähettää kirjeen Euroopan parlamentin puhemies Schultzille.
Vetoamme parlamenttiin, -
jotta se vahvistaisi hyvät suhteet Euroopan ja Israelin välillä -
ja solmii uudelleen kumppanuuden Euroopan ja Israelin välillä.
Tärkeää on myös taistella BDS-liikettä vastaan.
Se ruokkii sentyyppistä vihaa, jonka tulokset näemme nyt Euroopassakin:
mitä viha tarkoittaa väkivaltaisimmissa muodoissaan.
Euroopan parlamentin hetki on nyt koittanut.
Sillä on mahdollisuus valita puolensa.
Se voi asettua lujasti Israelin puolelle kaikenlaista terrorismia vastaan.
Se voi myös lisätä yhteistyötä Israelin kanssa. Nyt on hetki ottaa ohjat.
Loistavaa. Kenties puhumme BDS-liikkeestä seuraavalla kerralla.
Timothy, hienoa, että olette mukana.
Teillä on vahva kokemus oikeus- ja sisäasioista.
Olette konservatiivien tiedottaja kyseisessä valiokunnassa.
Miten kommentoitte tiistaina 22.3. tapahtunutta iskua?
Kaksi itsemurhapommittajaa iski Brysselin lentoasemalle.
Myös metroon iskettiin vajaa puoli kilometriä Euroopan parlamentista.
Ikävä kyllä, terrorismi on nyt elämän tosiasia.
Se on elämän ja kuoleman tosiasia.
Meidän täytyy vastata siihen yhtenä rintamana.
Epäilemättä iskut täällä Brysselissä -
olivat lähtöisin yhteiskunnan yhdestä tietystä ryhmästä.
Mutta mielestäni vastauksen pitää olla kokonaisvaltainen ja päättäväinen -
niin Brysselissä, koko Euroopassa -
ja muissa demokratioissa kautta maailman.
Mainitsitte Israelin.
Meidän kaikkien on noustava vastustamaan terroritekoja.
Jos tarkastelee asiaa poliitikon näkökulmasta, -
minun ja kaikkien kansanedustajien tärkeimpiä tehtäviä -
on suojella edustamiamme ihmisiä ensinnäkin ja yleisestikin ihmisiä.
Mielestäni Euroopan parlamentin täytyy varmistaa, -
että kaikki valmisteilla oleva lainsäädäntö ottaa huomioon -
tarpeen taata vakaus ja vastustaa lujasti ja päättäväisesti niitä, -
jotka haluavat tuhota vapauden ja demokratian, joihin uskomme.
Timothy, oliko tämä isku kohdistettu Belgiaan -
vai myös EU:hun ja Natoon?
Bryssel on kansainvälinen kaupunki. Mikä oli iskun päätarkoitus?
Iskun ensisijainen kohde oli mielestäni Belgia ja Bryssel.
Toki iskut olivat luonteeltaan sellaisia, että niillä on vaikutuksia, -
etenkin kun miettii, missä iskut tehtiin.
Bryssel on tunnettu kaupunkina, josta käsin Eurooppa toimii.
Tekijöillä täytyi olla tarkka käsitys, -
että iskut pysäyttäisivät Euroopan instituutiot.
Jotkut menehtyneistä työskentelivät Euroopan instituutioissa.
Sen lisäksi tunnistettiin muita uhkia, -
jotka kohdistuivat erityisesti belgialaisiin poliitikkoihin.
Ja tekijäthän tulivat Belgian sisältä.
He olivat oleskelleet Brysselissä jo jonkin aikaa.
Tekijöistä osa oli ollut mukana Pariisin iskuissa aiemmin.
Mutta he olivat belgialaisia tai Belgiassa oleskelevia.
Siksi ei ole oikein sanoa, -
että isku oli etupäässä kohdistettu Euroopan instituutioihin.
Rocky, teillä on ollut hyvin raskas... Vaikea edes kuvata sitä.
Olitte lentoasemalla, kun pommit räjähtivät.
Kuvailisitteko, mitä näitte ja mitä ympärillänne tapahtui?
Tarjosin sinä aamuna kyydin ystävälleni.
Tarkoitus oli viedä hänet lentokentälle ja ajaa saman tien pois.
Hän astui ulos autosta, otti laukkunsa ja astui asemarakennukseen.
Kun olin lähdössä, takaani kuului ensimmäinen räjähdys.
Rakennuksesta alkoi purkautua ihmisvirta.
Tavallisesti annamme jalankulkijoiden ylittää suojatien.
Istun autossa suojatien edessä pääsisäänkäynnillä.
Ihmiset yrittivät paeta rakennuksesta kauhuissaan.
Eläydyin heidän tunteisiinsa ja pelkoonsa.
Mutta sitten räjähti uudelleen noin kymmenen sekunnin kuluttua.
Kaikki ikkunat sinkoutuivat sirpaleina räjähdyksen voimasta.
Se oli kuin elokuvasta. Se oli tavattoman rajua.
Ei voisi kuvitella, että joskus voisi joutua sellaiseen tilanteeseen.
Mutta siinä sitä oltiin tilanteen kanssa vastakkain ja hyvin lähellä.
Kukaan ei tiennyt, mitä tapahtuisi seuraavaksi. Päätin pysäköidä autoni -
ja mennä etsimään ystäväni.
Pidin sitä tärkeänä. En tiennyt, mitä tulisi vastaan, mutta ajattelin, -
että hän voisi olla muussa vaarassa, ellen hae häntä pois.
Pysäköin autoni. Rakennuksesta alkoi tulla loukkaantuneita.
Heillä oli verta vaatteissaan. Autoin ensin yhtä naista.
Hän oli opettaja. Hänen oppilaitaan oli vielä sisällä.
Seuraavalla miehellä oli päässä iso haava. Verta valui hänen kasvoilleen.
Aloin auttaa ihmisiä yksitellen.
Saatoin heitä turvaan tai paikkaan, jossa he voivat olla rauhassa.
Tai turvalliseen paikkaan, jossa joku toinen voi huolehtia heistä.
Pääsin rakennuksen toiselle puolelle etsimään ystävääni.
Poliisi oli ohjannut ihmiset rakennuksen taakse.
Löysin ystäväni heidän joukostaan.
Olimme aivan kiireellisyysluokituspisteen vieressä.
Aloimme vain auttaa ihmisiä.
Ihmiset tärisivät vielä 20 minuuttia räjähdysten jälkeenkin.
He vapisivat pelosta.
Kun puhuin heidän kanssaan, he pystyivät rauhoittumaan.
He näkivät ihmisen kasvot, mikä lohdutti heitä.
Koin, että olin siellä tiettyä tarkoitusta varten.
Ylläni oli täydellinen rauha ja tyyneys.
En tiedä, miksi.
Koin vain, että Jumala varjeli minua -
ja pystyin sitä kautta auttamaan muita, -
jotka olivat joutuneet juuri sen pelon valtaan, mihin iskuilla pyrittiinkin.
Voisitteko kuvailla vielä ystäväänne, jonka saatoitte lentokentälle?
Miten lähellä hän kävi kuolemaa?
Hänen oli määrä mennä lähtöselvitystiskille numero 11.
Pommi räjähti apteekin ja tiskin 11 välissä.
Jos hän olisi mennyt suoraan tiskille, hän olisi ollut välittömässä vaarassa -
ensimmäisessä räjähdyksessä.
Olimme juuri saapuneet. Hän oli mennyt sisään.
Olisi ollut hyvin mahdollista, että hän olisi kävellyt suoraan tiskille.
Hän kuitenkin päätti pyörtää paikalta, jossa pommi myöhemmin räjähti.
Hän päätti punnita matkatavaransa uudelleen.
Vaaka oli betonipylvään takana.
Se suojasi häntä räjähdykseltä.
Kaikki oli kiinni sekunneista.
Toisen pommin räjähdettyä kattolaatat alkoivat putoilla.
Tuntui kuin koko rakennus sortuisi.
Ei voinut tietää. Kaikkien vaistomainen reaktio oli juosta ulos rakennuksesta.
Hän varjeltui täysin. Hän on käsitellyt kokemusta -
nyt muutaman päivän ajan. Se on asia, joka pitää käsitellä.
Kestää aikansa prosessoida tunteita ja tapahtunutta -
sekä myös kysymyksiä omasta turvallisuustilanteesta.
Vielä yksi kysymys. Miltä teistä tuntui olla keskellä terrori-iskua, -
kun nyt muistelette sitä? Tunsitteko vihaa?
Olitte selvästi huolissanne uhreista ja yrititte ystävänne kanssa auttaa.
Mikä oli päällimmäinen tunne?
Bryssel suree.
Olemme kuulleet sairaalaraportit. Jotkut ovat menettäneet raajojaan.
Ihmisiä on kuollut. Joidenkin vammat ovat hyvin vakavia.
Koko kaupunki suree. Monet tuntevat jonkun, joka oli lentoasemalla -
tai metroasemalla.
Päällimmäisenä mielessä on, -
että nämä olivat viattomia.
He eivät olleet mukana sodassa. He vain hoitivat päivittäisiä askareitaan.
Se oli järjetön isku.
On järjetöntä tappaa ihmisiä, jotka eivät vastusta sinua.
Ehkä uhreina on myös niitä, jotka kannattavat asiaasi.
Se on järjetöntä.
Kaupunki suree. On myös paljon vihaa sentyyppistä toimintaa kohtaan.
Se herättää paljon tunteita.
Ne tunteet täytyy käsitellä.
Täytyy selvittää asia niin, että se tuntuu järjelliseltä -
tai sitten täytyy tunnistaa, että tarvitsemme toisenlaista strategiaa.
Kiitos, Rocky.
Tomas, me molemmat saavuimme pari päivää sitten Brysseliin.
Turvallisuustaso on ennenkokemattoman korkea.
Kaikkialla näkee turvallisuusjoukkoja konepistoolien kanssa.
Se ei todellakaan ole tavanomaista Brysselissä. Tilanne on jännittynyt.
Pariisin iskusta on kulunut vain muutama kuukausi.
Onko Eurooppa astumassa uuteen, terrorismin aikakauteen?
Se riippuu siitä, minkä kannan omaksumme.
Puhuimme herra Kirkhopen kanssa ennen taltioinnin aloitusta.
Muistelimme Lontoon tapahtumia Thatcherin ja IRA:n aikakaudella.
Meillä on tapana unohtaa tällaiset asiat.
Suomalaisena se ei juurikaan vaikuttanut minuun.
Kuten Rockykin viittasi, kansainvälinen terrorismi -
ei noudata mitään logiikkaa. Kyse ei ole aluekiistoista, -
kuten Britanniassa tuolloin.
Se on todella häijyä.
Emme pysty ymmärtämään sitä normaalilla järjellä.
Mielestäni on perusteltua sanoa, että olemme astuneet uuteen aikakauteen.
Eurooppa ei ole enää entisensä Pariisin ja Brysselin iskujen jälkeen.
Meidän kaikkien täytyy kantaa oma kortemme kekoon.
Euroopan parlamentin päätökset ovat todella tärkeässä roolissa, -
samoin ministerien päätökset paremmasta koordinoinnista, -
jotta hallinnot pystyvät tekemään sen, mikä niiden ensisijainen tehtävä olikin:
suojella kansalaisiaan.
Timothy, teillä on vankka kokemus rikosten ja terrorismin torjunnasta.
Millaisia läksyjä voimme oppia Isisin uusimmasta terrori-iskusta Brysseliin?
On erittäin osuvasti sanottu: "oppia läksy".
Olemme viime vuosina saaneet monta läksyä. Ei vain näitä äskeisiä iskuja.
En ole täysin varma, olemmeko oppineet noista läksyistä mitään.
Totta kai luonnollisesti sitä toivoo, että tällaiselta voisi välttyä.
Kuten edellä sanottiin, nämä iskut ovat umpimähkäisiä.
Ne ovat täysin umpimähkäisiä.
Julkisessa kulkuneuvossa tai julkisissa tiloissa, kuten lentoasemalla, -
ei voi päättää etukäteen, millaisia ihmisiä tappaa.
Uhrit saattavat hyvin uskoa samalla tavalla kuin sinä -
jostakin poliittisesta tai kansainvälisestä aatteesta.
He saattavat edustaa samaa uskontoa kuin sinä. Voi olla paljon yhteistä.
Ei ikinä voisi kuvitella satuttavansa heitä, jos ajattelee järjellisesti.
Tosiasia on, että ihmiset ovat nyt uhattuna.
Jos haluamme oppia Pariisin iskusta mitään -
tai Lontoosta muutama vuosi sitten ja nyt Brysselistä, -
meidän pitää punnita tarkoin erästä tärkeää kysymystä.
Mikä on tasapaino oikeuksien, demokratian, vapauden, -
sanan- ja käytöksenvapauden sekä turvallisuustarpeen välillä?
Olen toiminut aiemmin turvallisuus- asioista vastaavana ministerinä.
Olen ollut aina taipuvainen sanomaan, että kun on tämänkaltaisia paineita, -
tasapainoa pitää tarkistaa hieman.
Se ei ole ideaalista, sillä vapauksia täytyy suojella.
Mutta suurin velvollisuus on suojella ihmisiä ja heidän elämäntyyliään -
niin hyvin kuin pystyy. Ikävä kyllä, se tarkoittaa, että turvallisuus korostuu.
Se voi rajoittaa elämää niin, ettemme voi nauttia siitä täysin, -
mutta sentään turvallisuutemme on taattu. Se on lainsäätäjien tehtävä -
täällä Brysselissä, Euroopan pääkaupungeissa ja muualla.
Totta. Tomas, Times of Israel -lehden mukaan -
Israelin turvallisuustahot varoittivat Brysselin lentokenttäviranomaisia, -
että lentoasema on suojaton ja turvatarkastuksia pitää tiukentaa.
Mitä Bryssel ja Euroopan unioni voivat oppia -
Israelin tavasta torjua terrorismia?
Minusta on kaksi tärkeää ulottuvuutta. Toinen on inhimillinen ulottuvuus.
Hiljattain tutkittiin ihmisten onnellisuusindeksiä.
Selvitettiin, missä asuvat onnellisimmat ihmiset.
Israelilaiset olivat muistaakseni viiden onnellisimman kansan joukossa.
Täytyy esittää kysymys. He elävät jatkuvan terroriuhan alla.
On elänyt juutalaisvaltion perustamisesta asti.
Meillä on siis jotain opittavaa juutalaisesta mielenlaadusta.
Heidän on ollut pakko hyväksyä, että he asuvat vaarallisessa maailmassa.
Kuolema voi tulla milloin vain.
Siitä huolimatta täytyy arvostaa ja juhlia elämää -
ja pitää terve mielentila.
Toiseksi tulee tietysti tiedustelu- ja turvallisuusyhteistyö.
Mikään maa ei ole yhtä hyvä tässä kuin Israel.
Näimme sen Pariisin jälkeen.
Brysselissä on vallalla monenlaisia käsityksiä Israelista.
Niistä osa on hyvin kielteisiä.
Mutta kun terrori iskee, ihmiset tietävät, mihin numeroon soittaa.
Israel tuli erittäin auliisti avuksemme Pariisin iskujen jälkeen.
Sen ansiosta pystyttiin estämään iskuja Düsseldorfissa ja muualla.
Kuten mainitsitte, -
Israel on jatkuvasti neuvonut, miten voimme parantaa turvallisuuttamme.
Jos maailmassa on jokin esimerkillinen lentoasema, -
se on Tel Avivin Ben-Gurion.
Valitettavasti ohjelma-aikaa on jäljellä enää hieman yli viisi minuuttia.
Rocky, olette täällä lähetystyössä.
Toimitte tiiviisti kristillisten järjestöjen ja seurakuntien kanssa.
Olette Texasista. Asutte Brysselissä.
Edellinen isku oli juutalaiseen museoon hiljattain, toukokuussa 2014.
Se vaati neljän juutalaisen hengen.
Onko antisemitistisen terrori-iskun -
ja Brysselin iskun välillä yhteys?
Mielestäni on. Isis vastustaa länttä.
Se vastustaa Amerikkaa, Israelia ja Eurooppaa.
Euroopan täytyy tiedostaa se.
Israel kohtaa monia iskuja, kuten Tomas sanoi.
Nyt saamme itsekin maistaa samaa todellisuutta.
Olemme valittaneet sitä, miten Israel käsittelee terrorismia siellä.
Mutta nyt kun se tulee omalle ovenkynnyksellemme, -
toivottavasti me heräämme hieman -
ja tunnustamme, mitä he ovat joutuneet kokemaan jatkuvasti.
Mielestäni kristittyjen pitää herätä.
Kristittyjen pitää jatkossakin olla yhteiskuntaa koossa pitävä liima.
Kristityt luovat rehellisyyttä ja omista periaatteista kiinnipitämistä.
Se on asia, joka purkaa monia vihaongelmia -
ja rasismia.
Tarvitaan vain ihmisiä, jotka ovat kyllin vahvoja ja kypsiä -
käsittelemään ongelmia ― ei sivuuttamaan niitä -
vaan tekemään ne vaarattomiksi -
kasvoista kasvoihin ja naapurista naapuriin.
Timothy, minun on pakko kysyä teiltä erästä asiaa.
Britanniassa keskustellaan kiivaasti maan suhteesta EU:hun.
Kansa äänestää torstaina 23.6., -
pysyykö Britannia EU:ssa vai eroaako se.
Vaikuttaako Brysselin isku brittiäänestäjien mieliin, -
mitä tulee Euroopan turvallisuustilanteeseen?
Selvästikin yksi kysymys Britannian suhteessa Eurooppaan on, -
olemmeko paremmassa turvassa osana Eurooppaa vai ulkopuolella.
Tiedän, että omassa puolueessanikin on erilaisia mielipiteitä, -
mutta minä uskon, että olemme paremmassa turvassa, -
kun teemme yhteistyötä ja jaamme tiedustelutietoja.
Muuten, en äsken maininnut tiedustelutietojen vaihdosta ja avusta,-
jota Britanniakin on saanut Israelin tiedustelutahoilta -
pyrkiessään kitkemään näitä häijyjä liikkeitä ja nappaamaan terroristeja.
Mutta tämä on tärkeä kysymys. Monet britit ovat huolissaan turvallisuudesta.
He haluavat kenties enemmän takuita kuin heillä on tähän asti ollut, -
että pysymällä EU:ssa olemme todellakin paremmassa turvassa.
Itse uskon niin, mutta kunnioitan täysin myös niitä, -
jotka ovat asiasta aidosti huolissaan.
Tomas, ajatuksemme ovat Belgian juutalaisyhteisön luona, -
etenkin koska he pelkäävät ja kokevat olevansa eristyksissä.
He kokevat, että he saattavat olla seuraava kohde.
Turvallisuustoimia on tiukennettu -
juutalaisten koulujen, synagogien ja muiden paikkojen ympärillä.
Miten Euroopan parlamentti ja unioni sekä Belgian hallinto voivat suojella -
Belgian haavoittuvaista ja tärkeää juutalaisyhteisöä?
On jäsenvaltioiden tehtävä ryhtyä tarvittaviin toimenpiteisiin, -
jotta kaikki uskonnolliset yhteisöt, eritoten juutalaisyhteisöt, -
kokisivat olonsa turvalliseksi ja suojelluksi.
Mitä tulee Euroopan parlamenttiin, -
symboliset toimet voivat olla joskus yhtä tärkeitä kuin konkreettiset lait.
Siksi haluamme avoimessa kirjeessä Euroopan parlamentin puhemiehelle -
sanoa, että nyt pitää vahvistaa niitä arvoja, jotka ovat yhteisiä -
Israelille ja Euroopalle. Niitä sanotaan judeo-kristillisiksi arvoiksi -
tai yleismaailmallisiksi arvoiksi. Juuri nämä arvot ovat nyt uhattuina.
Kyse ei ole ahdasmielisestä ideologiasta -
vaan hyökkäyksestä elämänmenoamme vastaan.
Nyt pitää nousta yhdessä rintamassa israelilaisten ystäviemme kanssa -
ja vahvistaa yhteiset arvot, joihin uskomme.
Meillä on yhteiset juuret mutta myös yhteinen tulevaisuus.
Rocky, viimeinen puheenvuoro teille.
Olette selviytynyt terrori-iskusta. Ystävänne joutui sen keskelle.
Mitä sanoisitte kristityille katsojillemme, -
joita Euroopan turvallisuustilanne huolettaa?
Ehkä heitä pelottaa tulla nyt Eurooppaan tapahtuneen vuoksi.
Mielestäni ei pitäisi pelätä.
Maailma on haastava paikka, asuipa missä tahansa.
Mutta kaiken kaikkiaan meidän pitää oppia käsittelemään ongelmiamme -
eikä paeta niitä.
Uskon, että kristityt voivat olla vahva aines täällä.
Heitä tarvitaan siinä tehtävässä.
Ei pidä paeta, koska silloin muut ryhmät saavat tilaa tulla sisään, -
kun luopuu mahdollisuuksista tuoda ratkaisuja.
Kristityillä on vaikutusvaltaa. Heillä on ikuinen turva.
Tuo ikuinen turva ajaa eteenpäin vaikka pelonkin edessä.
Täydellinen rakkaus karkottaa pelon.
Se työntää meitä eteenpäin ja opettaa rakastamaan lähimmäisiämme.
Voimme palvella muita ihmisiä, kun luovumme itsekkyydestämme.
Kiitos, että seurasit ohjelmaa Euroopan parlamentista.
Keskustelimme Brysselin maaliskuisesta terrori-iskusta.
Se riisti hengen yli 36 ihmiseltä. Yli 300 ihmistä loukkaantui.
Muistetaan rukouksin terrori-iskun uhrien perheitä ja loukkaantuneita.
On myös tärkeää vastustaa yksissä tuumin ideologiaa, -
joka yrittää tuhota Euroopan ja arvomme, -
kuten demokratian, vapauden ja uskonnonvapauden. Ei pidä vaieta.
Täytyy puhua totuuden, oikeuden- mukaisuuden ja vapauden nimissä.
Kiitos, että katsoit ohjelman.
Suomennos: Marianne Tenetz